PRESSEMEDDELELSE

 28. august 2014

**Stofa var festival-klar med fiberboller, kakao og lynhurtigt fiberbredbånd til Tønder**

**Torsdag morgen var der morgenbrød til friske trafikanter i Tønder, da Stofa pludselig dukkede op forskellige steder i byen med sunde fiberboller og kakao til forbipasserende morgentrafikanter. Det gav masser af morgensmil i den festivalklare by.**

Nicki Skovgaard Schousboe fra Stofa var med, og han forklarer sammenhængen:

- For det første vil vi gerne være rigtig gode ved vores andelshavere, og fiber er jo rigtig sundt! Men vi vil også gerne i dialog med kunderne, både hvis de har haft nogle problemer, men også sætte generelt fokus på de mange muligheder, som andelshaverne har med fiberbredbånd og tv-løsninger fra Stofa, der jo er en del af SE.

Efter morgenens uddeling af morgenbrød har Stofa både tirsdag og torsdag morgen i denne uge stået ved Kvickly og været i dialog med Tønders borgere – også nogle af de utilfredse kunder, som i løbet af foråret og sommeren har oplevet problemer. Midlertidige problemer, som ifølge Stofa har skyldtes en større it-omlægning, som gav pres på kundeservice og teknisk service, og som ikke er et udtryk for Stofas generelle produktsikkerhed og service.

- De ting går vi selvfølgelig meget gerne i dialog om, så vi kan få løst de sidste problemer, siger Nicki Schousboe.

**Tønder er gearet til fremtiden**

 Behovet for en lynhurtig bredbåndsforbindelse stiger hele tiden. Lige nu udvikler dataforbruget via internettet sig med +100 % om året. Dels fordi mange flere enheder kobles på nettet – fra 10 pr. husstand i dag til 50 om bare 10 år. Dels fordi disse enheder bruger meget mere data på film, konstante forbindelser, billeder og alt muligt, som endnu knap kendes af menigmand.

- I Tønder ligger der fiberbredbånd nedgravet lige uden for døren ved næsten alle boliger – faktisk er Tønder den kommune i vores forsyningsområde, hvor vi har allermest fiber nedgravet overhovedet. Vi vil gerne ud og fortælle om de muligheder, det faktisk giver; at man gratis kan tilkoble sig fibernettet og nyde godt af f.eks. teknisk support 24 timer i døgnet 7 dage om ugen og mulighed for teknikerbesøg frem til kl. 18. Tønder er gearet til fremtiden, slutter Nicki Skovgaard Schousboe.

**Yderligere information:**
Jan Lyng Lauridsen, kommunikationschef, jall@se.dk, eller mobil 2053 5876
Nicki Skovgård Schousboe, Stofa, niss@stofa.dk eller mobil 4139 8218